
Opravné uznesenie Okresný súd Stará Ľubovňa v sporovej veci žalobcu: A. B. B., nar. XX.XX.XXXX, bytom XXX XX C. D. XXX, občan SR, právne zastúpený: Mgr. Ing. Ján Folvarský, advokát so sídlom Levočská 1, 064 01 Stará Ľubovňa, proti žalovanému: E. C., nar. XX.X.XXXX, bytom XXX XX C. D. XXX, občan SR, právn. zast. JUDr. Justínou Lajčákovou, advokátkou, 065 31 Jarabina č. 184, v konaní o vydanie veci, takto rozhodol: Súd o p r a v u j e
záhlavie:
I. záhlavie rozsudku pre zmeškanie žalovaného Okresného súdu Stará Ľubovňa č.k. 5C/27/2020-54 zo dňa 3.11.2021 a II. uznesenia Okresného súdu Stará Ľubovňa č.k. 5C/27/2020-61 zo dňa 8.2.2022 v časti označenia žalovaného tak, že správne označenie žalovaného je: „E. C., nar. XX.X.XXXX, bytom XXX XX C. D. XXX“. odôvodnenie: 1. Žalobca sa žalobou doručenou súdu dňa 10.7.2020 domáhal voči žalovanému vydania vecí videokaziet, na ktorých je zachytený obsah tak, ako je to uvedené v petite žaloby a náhrady trov konania. 2. Okresný súd Stará Ľubovňa rozsudkom pre zmeškanie č.k. 5C/27/2020-54 z 3. novembra 2021 žalobe v celom rozsahu vyhovel. 3. Uznesením č.k. 5C/27/2020-61 zo dňa 8.2.2022 súd uložil žalovanému povinnosť nahradiť žalobcovi trovy konania vo výške 555,15 eur pozostávajúce zo zaplateného súdneho poplatku vo výške 99,50 eur a z trov právneho zastúpenia vo výške 451,65 eur. 4. Právny zástupca žalobcu podaním zo dňa 27.2.2026 požiadal o zmenu rozsudku v uvedenej veci, nakoľko pri žalovanom chýba dátum narodenia, čo má za následok, že rozsudok ako exekučný titul má vadu. 5. Podľa § 224 zákona č. 160/2015 Z.z. Civilný sporový poriadok (ďalej len „CSP“), súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 6. Podľa § 234 ods. 2 CSP ak nie je ďalej ustanovené inak, použijú sa na uznesenie primerane ustanovenia o rozsudku.
7. Vzhľadom na to, že v písomnom vyhotovení rozsudku č.k. 5C/27/2020-54 zo dňa 3.11.2021 a v uznesení č.k. 5C/27/2020-61 zo dňa 8.2.2022 došlo k chybe v písaní v časti označenia žalovaného, nakoľko v ňom absentoval údaj o dátume jeho narodenia, súd týmto uznesením opravil chybu v písaní a zrejmú nesprávnosť v rozsudku č.k. 5C/27/2020-54 zo dňa 3.11.2021 a v uznesení č.k. 5C/27/2020-61 zo dňa 8.2.2022 tak, že označenie žalovaného doplnil o údaj dátumu jeho narodenia, t.j. 18.8.1980. Poučenie: Proti tomuto uzneseniu je prípustné odvolanie, avšak len v rozsahu vykonanej opravy. Odvolanie sa podáva v lehote 15 dní od doručenia rozhodnutia na súde, proti ktorého rozhodnutiu smeruje. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

